Uznesenie Okresného súdu Poprad sp. zn. 7T/55/2025 z 14. 8. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 7T/55/2025 8725010757 14. 08. 2025 JUDr. Peter Koman ECLI:SK:OSPP:2025:8725010757.2
Uznesenie Okresný súd Poprad, samosudcom JUDr. Petrom Komanom, v trestnej veci proti obv. A. B. a obv. C. A., pre prečin ohrozovania mravnej výchovy mládeže podľa § 211 ods. 1 písm. b) Trestného zákona, o späťvzatí návrhu prokurátora na schválenie dohody o vine a treste, takto rozhodol: Podľa § 239 ods. 1 Trestného poriadku berie na vedomie späťvzatie návrhu prokurátora na schválenie dohody o vine a treste zo dňa 1.8.2025. odôvodnenie: Návrhom zo dňa 1.8.2025 prokurátor Okresnej prokuratúry Poprad sp. zn. 1 Pv 86/25/7706-21 navrhol Okresnému súdu Poprad schválenie dohody o vine a treste s obvinenými A. B., nar. XX.X.XXXX v D. Strede, trvale bytom B., B. XXX/XX, t.č. bytom B., B. XXX/XX a C. A., nar. XX.X.XXXX v Poprade, trvale bytom B., B. XXX/XX, trestne stíhanými pre prečin ohrozovania mravnej výchovy mládeže podľa § 211 ods. 1 písm. b) Trestného zákona. Podaním doručeným dňa 8.8.2025 zobral prokurátor Okresnej prokuratúry späť. Podľa § 239 ods. 1 Trestného poriadku, prokurátor môže vziať späť obžalobu až do začatia hlavného pojednávania a návrh na dohodu o vine a treste do začatia verejného zasadania nariadeného na jeho prejednanie; vec sa tým vracia do stavu prípravného konania. Predseda senátu uznesením vezme na vedomie späťvzatie obžaloby alebo späťvzatie návrhu prokurátora na dohodu o vine a treste. Vzhľadom na vyššie uvedené potom v súlade s citovaným ustanovením procesného predpisu rozhodol súd o vzatí na vedomie späťvzatie návrhu na schválenie dohody o vine a treste. Poučenie: Proti tomuto uzneseniu sťažnosť nie je prípustná.

